cyanic-selkie/wikianc huggingface dataset:
«I Saw Her Standing There»
Utgivelse
I Storbritannia er «I Saw Her Standing There» åpningssporet på Please Please Me. I USA ga Vee-Jay Records den ut som åpningssporet på begge versjonene av Introducing... The Beatles, og klipte bort «One, two, and three» fra åpningen, men lot «FOUR!» være. I tillegg til å være B-siden på «I Want to Hold Your Hand», ga Capitol den ut som det andre sporet på Meet the Beatles!. Vee-Jay hadde en begrenset katalog av Beatles-sanger og ga ut materiale flere ganger, blant annet som Songs, Pictures and Stories of the Fabulous Beatles.
Capitol ga ut sangen to ganger på 70-tallet, både på Rock 'n' Roll Music-samleren som kom ut 11. juni 1976, og som åpningssporet på The Beatles Collection, utgitt i desember 1978.
Annet
Bruce Springsteen holdt konsert 14. juli 2012 på festivalen Hard Rock Calling 2012 i Hyde Park, London. Han fikk med seg McCartney på to ekstranumre. Den første var «I Saw Her Standing There» etterfulgt av «Twist and Shout». På begge sangene vekslet Springsteen og McCartney på å være forsanger. Før de startet opp, sa Springsteen at dette hadde han ventet på i over femti år.
Tasmin Little
Tasmin Little (født 13. mai 1965 i London) er en britisk fiolinist. Hun spiller på en Guadagnini-fiolin fra 1757 og har en stradivarius («Regent» fra 1708) på lån fra Royal Academy of Music.
Hun studerte på Yehudi Menuhins musikkskole og senere på Guildhall School of Music. Hun debuterte som profesjonell solist med Hallé-orkesteret i 1988.
I 2012 ble Little utnevnt til offiser (OBE) av Den britiske imperieordenen for sin musikalske innsats.
Karrière
Little har spilt med orkestre over hele verden, blant annet:
Hun har spilt med dirigenter som:
Hun har spilt inn 23 plater med et repertoar som varierer fra Max Bruch og Johannes Brahms til Mieczysław Karlowicz og Arvo Pärt.
Talladega Nights
Talladega Nights er en amerikansk filmkomedie om NASCAR-racing. Filmen er regissert av Adam McKay, som også skrev manus til filmen sammen med skuespiller og tidligere stabsmedlem i Saturday Night Live Will Ferrell. Filmen hadde verdenspremiere den 4. august 2006. Blant skuespillerne i filmen er John C. Reilly, Amy Adams, Sacha Baron Cohen og Leslie Bibb. Flere av besetningsmedlemmene fra Saturday Night Live gjør også opptredener.
Filmen ble først og fremst spilt inn i Nord-Carolina, men noe av innspillingen foregikk også på Talladega Superspeedway i Alabama.
Handling
Talladega Nights handler om NASCAR-sjåføren Ricky Bobby (Ferrell), som har innstillingen «vinn, koste hva det koste vil», en innstilling som har gjort ham til nasjonal helt. Bobby og barndomsvennen Cal Naughton jr (Reilly) er en fryktløs duo med tilnavnene «Shake» og «Bake», og de greier stadig å fullføre løpene på første- og andreplass (med Naughton bestandig på andre). Da den franske Formel 1-sjåføren Jean Girard (Baron Cohen) utfordrer de to vennene, blir det imidlertid vanskeligere å holde på den vante førsteplassen.
Venezuela under Vinter-OL 2006
Venezuela under Vinter-OL 2006. Én mannlig sportsutøver fra Venezuela deltok i aking under Vinter-OL 2006 i Torino i USA. Venezuela, som deltok for tredje gang i et vinter-OL, vant ikke noen medaljer. Beste plassering var en 32.-plass i aking, ener menn. Akeren Werner Hoeger var Venezuelas flaggbærer under åpningsseremonien.
Jenny Johnson Jordan
Jenny Johnson Jordan (født 8. juni 1973) er en amerikansk sandvolleyballspiller.
Hun representerte USA under Sommer-OL 2000 i Sydney, hvor hun ble nummer 5.
Mellinus arvensis
Mellinus arvensis (Linnaeus, 1758)) (? bakkeveps) er en av gravevepsene, en solitær veps som i larvestadiene lever som parasitter på fluer. Den tilhører gruppen Crabronidene, de ble tidligere slått sammen med graveveps-familien Sphecidae, men man regner ikke i dag med at det er svært nært slektskap mellom disse.
Utbredelse
Mellinus arvensis finnes sør i Norge.
Utseende
Mellinus arvensis er mellom 12 og 15 mm lang og er en svart veps med gule flekker eller bånd, særlig på bakkroppen og brystpartiet (pronotum). Hodet er mørkt (svart) med gult ansikt. Den har svarte antenner.
Levevis
Mellinus arvensis har larver som lever i små huler moren har gravd ut i sandjord. De lever som parasitoider, larvene utvikler seg på insekter, særlig på fluer, som moren har fanget og lammet med et stikk. Det er hevdet at hver larve trenger om lag seks fluer. De voksne (imago) finnes i juli til september. De er som voksne rovdyr og lever av andre mindre dyr, som den fanger i luften.
Combichrist
Combichrist er et norsk aggrotech-band startet av Andy LaPlegua (startet også bandet Icon of Coil) i 2003.
Combichrist dannes
De første tekstene LaPlegua skrev var noen powernoise/techno låter under pseudonymet DRIVE. Bandet skiftet senere navn til Combichrist før de lanserte albumet The Joy of Gunz på det tyske plateselskapet Out of Line i 2003. Et par år etter bandet ble dannet flyttet LaPlegua til Atlanta, USA hvor han fortsatt driver sine musikkprosjekter, Combichrist, Scandy, Panzer AG, Scandinavian Cock og Icon of Coil.
Navnet «Combichrist»
Navnet Combichrist stammer fra en fanzine LaPlegua lagde sent på 90-tallet med JR Ewing-gitaristen Håkon Mella.
Caipora
Caipora er en eksistens eller guddom i Tupi-Guarani-stammens mytologi i Brasil som beskytter dyrene mot jegere. Det representeres av en mørkhudet, liten indianer, stundom kvinnelig, naken med et langt svart hår, røykende på en sigar og svært ondsinnet. Andre beskrivelser fremstiller et kraftig menneskelig vesen med revehode. Andre ganger er det sagt at det har føttene snudd bakover for å lure forfølgere, og noen sier at det rider på et stort navlesvin.
Det er kjent som en beboer i jungelen som en hersker over alle dyr og svært hevngjerrig overfor jegere som ikke respekterer rettferdighet i jakten. Det er sagt at det skremmer vekk jaktbytte og skjuler dyrespor eller gjør det slik at jegerne går seg bort i jungelen.
André Kiesewetter
André Kiesewetter (født 20. august 1969 i Neuhaus am Rennweg) er en tidligere tysk skihopper som var aktiv fra 1987 til 1995.
Kiesewetter var den første tyske hopperen som tok i bruk V-stilen. Etter at svenske Jan Boklöv hadde dominert verdenscupen sesongen 1988/89, besluttet Kiesewetter å lære seg den nye teknikken. I desember 1990 vant han sine første verdenscupseire i Lake Placid og Sapporo. Under VM 1991 i Val di Fiemme var han med på å ta bronse i laghoppingen sammen med Jens Weißflog, Dieter Thoma og Heiko Hunger. I normalbakken ble Kiesewebber nr. 12, og i storbakken nr. 17. Ved sesongens slutt lå han på tiendeplass i verdenscupsammendraget.
Under skiflygningen i Planica i 1991 hoppet Kiesewetter 196 meter, men klarte ikke å stå. Hadde han klart det ville dette vært ny verdensrekord.
Under forberedelsene til den neste sesongen falt Kiesewetter høsten 1991 under trening i Oberhof. Etter at resten av verdenseliten også hadde tilegnet seg den nye hoppteknikken, ble det vanskeligere for Kiesewetter å etablere seg i verdenstoppen igjen. De neste sesongene deltok han bare i få renn i verdenscupen, og kom bare sjelden blant de 50 beste. han la opp i 1995.
Etter hopperkarrieren utdannet Kiesewetter seg til fysioterapeut, og har vært tilknyttet flere håndballklubber.
Trafikkalfabetet
Trafikkalfabetet er en grotesk skrifttype utviklet for Norges veiskilt i 1965. Skrifttypen ble tegnet av Karl Petter Sandbæk, og digitalisert av Jacob Øvergaard i 2006. Den var også i bruk på registreringsskilt for kjøretøyer frem til 2002.
National Police Air Service
National Police Air Service (NPAS) er det britiske politiets flyvetjeneste. Organisasjonen ble opprettet for å gi fly- og helikopterstøtte til 43 politistyrker i England og Wales, som erstatning for den tidligere ordningen hvor politistyrkene opererte separate flyavdelinger. NPAS ledes av Alex Marshall, sjef for College of Policing og tidligere politimester i Hampshire Constabulary, og ledes fra West Yorkshire Police Despatch & Flight Monitoring Centre i Bradford. South Yorkshire Police besluttet i september 2011 å holde seg utenfor den nye organisasjonen for i stedet beholde sin egen flyavdeling.
NPAS vil ha 25 luftfartøyer – hovedsakelig helikoptere, men også noen fly – som opererer fra 23 baser i England og Wales. Tjenesten vil gi alle politistyrkene tilgang til flystøtte 24 timer i døgnet, 365 dager i året. Tidligere hadde politistyrkene til sammen 32 luftfartøyer. Det er ventet at den nye organisasjonen vil gi innsparelser på 15 millioner britiske pund i året.
Tulpen aus Amsterdam
«Tulpen aus Amsterdam» er en tysk vals med melodi og tekst av Ralf Arnie (1924–2003).
Originalinnspillingen med Chris & Christian ble gjort i 1956. Belgiske Jean Walter med Walter Müller's orkester spilte også inn sangen samme år, på nederlandsk (Polydor 49880) og tysk (Polydor 50265) Nederlandske Mieke Telkamp gjorde en populær innspilling i 1959.
Engelsk tittel er «Tulips from Amsterdam». Den engelske teksten ble skrevet av Gene Martyn. Max Bygraves med Eric Rogers og hans orkester spilte den inn på singlen Decca 45-F.11004.
Bakgrunn
Sangen ble først skrevet i 1953, som «Tulpen aus Amsterdam», av den tyske sangeren, låtskriveren og underholderen Klaus Günter Neumann, etter at han hadde opptrådt på Tuschinski-teateret i Amsterdam og besøkt tulipanmarkene ved Keukenhof. Musikkforlaget hans likte ikke sangen, men i 1956 ble teksten sett av en annen låtskriver, Ernst Bader, som skrev om ordene og ba Dieter Rasch – som skrev under pseudonymet Ralf Arnie – komponere en ny melodi. Melodien som Rasch brukte til sangen har likhetstrekk med "Flower Waltz" fra Tchaikovskys Nøtteknekkersuiten.
Noraker Gård
Noraker åpnet gårdsmatbutikk i 2013.
Tulpen aus Amsterdam
Bakgrunn
Selv om den opprinnelig var ment for schlager-sangeren Gerhard Wendland, ble sangen først spilt inn i 1956, i både den originale tyske versjonen og en nederlandsk oversettelse, "Tulpen uit Amsterdam", av den flamske belgiske sangeren Jean Walter. Hans versjoner ble hits i Europa. I 1957 ble en engelsk versjon av tekstene skrevet av Marcel Stellman fra Decca Records (under pseudonymet Gene Martyn), og spilt inn av den engelske underholderen Max Bygraves. Utgitt som en dobbel A-side singel med "You Need Hands", nådde Bygraves' versjon nr. 3 på UK Singles Chart i 1958 og ble en av hans signaturlåter. Sangen er spilt inn av mange andre musikere.
Noraker Gård
Noraker Gård er en del av sammenslutningen Valdres Rakørret som har merkevaren «Rakfisk fra Valdres».
Tulpen aus Amsterdam
Norsk versjon
Otto Nielsen har skrevet en norsk tekst. På norsk bærer den tittelen «Tulipaner fra Amsterdam».
Slovenias geografi
Slovenia ligger i Sentral-Europa og strekker seg fra Alpene i nord til Kroatia og Veneziabukten i sør. Fire viktige europeiske geografiske regioner møtes i Slovenia: Alpene, De dinariske alper, Den pannoniske slette, Karst-regionen, og i tillegg Middelhavet. Slovenias høyeste fjell er Triglav (2864 m), og landets gjennomsnittlige høyde over havet er 557 meter. Omtrent halvparten av landet (10 124 km²) er dekket av skog, som gjør Slovenia til Europas tredje mest skoglendte land etter Finland og Sverige. Gressletter utgjør 5593 km² av landet, og marker og hager 2471 km². I tillegg er det 363 km² med frukthager og 216 km² med vingårder.
Tulpen aus Amsterdam
Listeplassering
Bygraves versjon kom på den britiske singlelisten 3. mai 1958 og lå der i 25 uker med nummer tre som høyeste plassering.
Slovenias geografi
Begrepet Karst har sin opprinnelse i Karstplatået sørvest i Slovenia, en kalkstensregion med underjordiske elver, kløfter og grotter mellom Ljubljana og Veneziabukten.
Klima
Selv om Slovenia så vidt har grense mot Middelhavet, er klimaet i det meste av landet kontinentalt, som i Sentral-Europa. Karst-landskapet hindrer stort sett luften fra Middelhavet i å strømme inn i landet. Området har en god del sol, men det kan regne ganske kraftig her om vinteren. Når den kontinentale luften strømmer innover landet er det ofte i form av boravinden, som kan gi vindkast over 40 m/s. De høyereliggende områdene i nord og vest har milde forhold om sommeren, men kan ha ganske så vinterlige forhold på vinterstid. Fra tidlig på sommeren begynner nærheten til Middelhavet å gjøre seg gjeldende i form av kraftige tordenbyger. Fra september av er det derimot sjelden med torden, men det kan fremdeles komme en regnbyge i ny og ne. Vintertemperaturene i østlige deler av Slovenia er omtrent som i Ungarn, men det er oftere mildere perioder her.
Snittemperaturen er -2 °C i januar og 21 °C i juli. Årlig nedbør er i snitt 1000 mm på kysten, opp til 3500 eller mer i Alpene, 800 mm i sørøst og 1400 mm sentralt i Slovenia.
Geografiske ytterpunkter
Lengste avstand nord-sør er 1°28' eller 163 km.
Lengste avstand øst-vest 3°13' eller 248 km.
Barry Maister
Barry John Maister (født 6. juni 1948 i Christchurch) er en newzealandsk landhockeyspiller som deltok i de olympiske leker i 1968 i Mexico by, i 1972 i München og i 1976 i Montréal.
Slovenias geografi
Historiske regioner
De to siste regnes som regel sammen som Kystregionen (Primorska).
Barry Maister
Maister ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Maister spilte sju kamper og scoret ett mål i turneringen.
Slovenias geografi
Miljøproblemer
Savaelven er sterkt forurenset av både husholdningsavfall og industriavfall, kystområdene av tungmetaller og giftige kjemikalier, skogen nær Koper er skadet av luftforurensning og sur nedbør fra metallurgiske og kjemiske anlegg.
Barry Maister
I 2020 ble Maister forfremmet fra offiser til companion av New Zealands fortjenstorden for sin idretts- og samfunnsinnsats.
Air (Bach)
Air (kjent som Air på g-strengen når fiolindelen transponeres ned og spilles på solofiolin) er annen sats i Johann Sebastian Bachs Orkestersuite Nr. 3 i D-dur med verksbetegnelse BWV 1068. Ved siden av orgelverket Toccata og fuge i d-moll er dette kanskje Bachs mest kjente og spilte komposisjon. Air er en strykersats med continuo (orgel eller cembalo), men det ligger også godt til rette for å spille satsen på orgel, noe som er svært vanlig.
Eksterne lenker
Orchestersuiten (Bach)
Aby Warburg
Abraham Moritz Warburg, kalt Aby Warburg (født 13. juni 1866 i Hamburg, død 26. oktober 1929 i samme by) var en tysk kunsthistoriker og kulturviter. Han er også kjent som grunnleggeren av Warburg Institute i London. Som forsker konsentrerte han seg om antikkens etterliv på forskjellige områder av vestlig kultur frem til renessansen. Han etablerte ikonologien som en selvstendig gren av kunstvitenskapen.
Edwin de Graaf
Edwin de Graaf (født 30. april 1980) er en nederlandsk, profesjonell fotballspiller, som for tiden spiller som midtbanespiller for Skotsk Premier League-klubben Hibernian.
Klubbkarriere
De Graaf er en midtbanespiller som ble født i Den Haag, og han fikk sin debut som profesjonell fotballspiller da han var en del av troppen til RBC Roosendaal i 2001–2002-sesongen. Han spilte også for Feyenoord Rotterdam og ADO Den Haag, før han sluttet seg til NAC Breda.
Den 15. juni 2010 signerte han en toårskontrakt med Skotsk Premier League-klubben Hibernian. De Graaf hadde en "imponerende" opptreden i sin hjemmedebut for Hibs, da han scoret to mål i et 3–2-tap fo NK Maribor i kvalifisering for Europaligaen den 5. august 2010. Hans senere spillerprestasjoner var ikke like imponerende, da han spolerte klare målsjanser i kamper både mot Rangers, Inverness og Kilmarnock. De Graaf innrømmet senere at disse spolerte mulighetene til mål bidro til at manager John Hughes måtte forlate stillingen mandag den 4. oktober 2010.
De Graaf slet med å holde på plassen på førstelaget under etterfølgeren til Hughes, Colin Calderwood, og han ble utlånt til den nederlandske klubben SBV Excelsior i resten av 2010–2011-sesongen. Calderwood uttalte i april 2011 at han hadde mottatt gode rapporter om De Graafs spill for Excelsior, og han bekreftet at De Graaf ville komme tilbake til Easter Road i 2011–2012-sesongen.
Landslagskarriere
De Graaf har representert det nederlandske B-landslaget fem ganger.
Ki Sung-yueng
Ki Sung-yueng (født 24. januar 1989) er en sørkoreansk fotballspiller som fra 31. januar 2020 er klubbløs.
John Paul College
I 2001 ble Ki sendt til Australia av sin far, selv tidligere fotballspiller, med det håp om at Ki skulle begynne å spille fotball og lære seg engelsk. Han spilte det meste av ungdommen i laget til John Paul College i Brisbane under Brain Soccer Program, under ledelse av Jeff Hopkins. Han var en del av laget som vant U-15 Nationals (Bill Turner Cup) for John Paul College i 2004. Han fikk og aksepterte tilbud fra FC Seoul og flyttet tilbake til Sør-Korea for å starte en fotballkarriere. Han lærte seg også engelsk flytende og brukte sitt engelske navn David i Australia.
Ismet Duracak
Ismet Duracak (født 6. april 1985) er en bosnisk fotballkeeper som sist spilte for Hønefoss Ballklubb fra 2005 til 2012. Deler av 2011-sesongen var han utlånt til Modum FK.
Han var keeper for Hønefoss Ballklubb siden 2005, og hadde sin debut 17. juli 2006. Han kom til Hønefoss fra 2.-divisjonsklubben Gunnilse i Göteborg. 2013 sesongen ble tilbrakt i Jevnaker, mens han siden 2014 har vært en del av Holmen IF sitt keeperteam i 2 og 3.divisjon.
Ki Sung-yueng
FC Seoul
I 2005 ble han en del av spillerstallen til K-League-laget FC Seoul og manager Şenol Güneş. Han klarte ikke å skåre i løpet av 2007. Han deltok i verdensmesterskapet for U20-lag i 2007. Manchester Uniteds manager Alex Ferguson har senere sagt at han holdt øye med den sørkoreanske spilleren, men bestemte seg for å satse på Antonio Valencia, som da spilte på Wigan Athletic.
I 2008-sesongen styrket Ki sin posisjon som en av FC Seoul sine nøkkelspillere. 29. oktober skåret Ki vinnermålet mot klubbens største rival, Suwon Samsung Bluewings i det 92. minutt. Han ledet laget til en sterk andreplass i K-League med fire egne mål og en målgivende pasning i løpet av 21 kamper.
Celtic
25. august 2009 ble det klart at det var skrevet kontrakt mellom Celtic og FC Seoul vedrørende overgangen for Ki. Kis agent sa imidlertid at overgangen ikke ville skje med en gang på grunn av Seoul-klubbens suksess i Asian Champions League. Tre dager senere betalte Celtic 2,1 millioner britiske pund for Ki. 13. desember ble det bekreftet at KI hadde passert de medisinske testene og fått arbeidstillatelse. Kampdebuten 16. januar 2010 var mot Falkirk på Celtic Park.
Sommer-OL 2012
Sung-yueng vant en olympisk bronsemedalje i fotball i OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjorte i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlenging. I semifinalen ble det tap med 0–3 mot Brasil. Bronsefinalen mot Japan vant de med 2–0.
VM 2018
Han ble tatt ut i s tropp til VM i fotball 2018 i Russland.
Adriana Samuel
Adriana Samuel (født 12. april 1966) er en brasiliansk sandvolleyballspiller.
Hun representerte Brasil under Sommer-OL 2000 i Sydney, hvor hun tok bronse. Hun tok også sølv under Sommer-OL 1996.
PFK Lokomotiv Sofia
PFK Lokomotiv Sofia (bulgarsk: ПФК Локомотив София), også kjent som bare Lokomotiv Sofia, er en bulgarsk fotballklubb fra hovedstaden Sofia. Klubben spiller for øyeblikket i A PFG, som er landets øverste divisjon. Lokomotiv Sofia ble grunnlagt av jernbanearbeidere den 2. september 1929 og spiller sine hjemmekamper på Lokomotiv stadion.
Klubbens trener er Anton Velkov. Lagets draktfarger er rød med svarte vertikale striper og svart underdel, mens bortedrakten er helhvit med svarte skuldre. Klubben har siden grunnleggelsen vunnet det bulgarske seriemesterskapet fire ganger og det bulgarske cupmesterskapet fire ganger. Lokomotiv Sofia har også deltatt i UEFA-cupen en rekke ganger.
Chu Anping
Chu Anping (kinesisk: 储安平, pinyin: Chǔ Anpíng, Wade-Giles: Ch'u Anp'ing, født 5. november 1909 i Yixing i provinsen Jiangsu i Kina, sannsynligvis død ved selvmord i 1966) var en kinesisk liberal intellektuell, journalist og redaktør.
Han begynte tidlig i pressen i Shanghai. Under et avbrekk reiste han til England for å samle politiske tekster, og studerte på London School of Economics under Harold Laski.
Han redigerte Guancha (观察, Observatøren) under den kinesiske borgerkrig i 1940-årene og i perioden etter 1949 den kommunistiske dagsavisen «for intellektuelle», Guangming Ribao [光明日报]. Han var blant dem som grep ordet med kritiske bemerkninger mot kommunistpartiets politikk under La hundre blomster blomstre-kampanjen i 1957. Etter at han publiserte artikkelen «Hele verden tilhører Partiet» ble han utrensket i 1958 som anti-parti anti-folk anti-sosialisme bourgeois høyreorientert.
Avisartikkelen inneholdt blant annet passasjen:
Han ble med dette en av de mest fremtredende ofre for Anti-høyre-kampanjen som fulgte etter Hundre-blomster-kampanjen.
I 1966, ved utbruddet av kulturrevolusjonen, ble Chu brutalt forfulgt, og forsvant etter kort tid. Hva som skjedde er ukjent, og det antas at han begikk selvmord.
Bianca Walter
Bianca Walter (født 31. mars 1990) er en tysk kortbaneløper.
Hun representerte Tyskland under Vinter-OL 2018 i Pyeongchang, hvor hun ble utslått i heatene på 500 meter.
Maverick (andre betydninger)
Maverick kan referere til:
BEAC
BEAC kan vise til:
Fire bryllup og en gravferd
Fire Bryllup og en Gravferd (originaltittel: Four Weddings and a Funeral) er en romantisk filmkomedie fra 1994, regissert av Mike Newell. Det var den første av flere filmer med manus av Richard Curtis med Hugh Grant i hovedrollen.
Den fikk aldersgrense 15 i Storbritannia og 17 (R) i USA. Sistnevnte kom på bakgrunn av enkelte scener med grov språkbruk og noen seksuelle scener.
Handling
Charlie er alltid forlover, men aldri brudgom, fast besluttet på å unngå selv den minste forpliktelse kommer denne kjekke, engelske gentlemannen alltid for sent i brylluper. Men i dag får han en stor overraskelse. Ikke bare har han glemt ringen… han har også fått et glimt av drømmepiken.
Steder filmen ble spilt inn
Trass i at filmen har sin handling over hele Storbritannia, er all filmingen gjennomført i London og Home Counties. Dette inkluderer Betchworth i Surrey, Amersham i Buckinghamshire og West Thurrock i Essex. Til og med scenene som i filmen foregår i Skottland ble filmet i hjem i Surrey og Hampshire.
Mariahilfer Straße
Mariahilfer Straße (Mariahilfergaten) er en av de største og mest kjente handlegatene i Wien. Gaten utgjør grensen mellom de to distriktene Mariahilf og Neubau.
Gaten deles gjerne i «innere Mariahilfer Straße» (indre Mariahilferstraße) og «äußere Mariahilfer Straße» (ytre Mariahilferstraße). Dette er ikke offisielle navn, men er utstrakt i bruk, både av folk og media.
Historie
I 1663 ble Mariahilfer Straße utnevnt til postgate, noe som økte gatens betydning, og gjorde at det ble etablert flere hoteller her. Under Tyrkias andre beleiring i 1683 ble store deler av bosettingene her ødelagt, men ble senere sakte, men sikker oppbygd igjen.
Med tiden ble det tidligere jordbruksdistriktet gradvis omgjort til en forstad, som tiltrakk seg håndverkere og handelsfolk. Særlig populært var området rundt dagens Schottenfeldgasse.
Byggingen av bymuren Linienwall lagde inndellingen med Innere og Außere Mariahilferstraße. Før distriktene ble innkorporert i Wien utgjorde også denne gaten et skattemessig skille. Dette skillet ble etter sammenslåingen flyttet til den nye bygrensen.
I 1826 ble Innere Mariahilferstraße brolagt, og i 1862 fikk den sitt endelige og nåværende navn; Mariahilfer Straße.
Under byggingen av U-bahn Wiens linje U3 på 1990-tallet og de kaotiske tilstandene som rådde under byggingen dukket det opp mange såkalte "salami-shops". Disse solgte gjerne billige elektriske artikler med lav kvalitet, til de etablerte butikkeiernes store ergrelse. Med de økende husleiene som fulgte ferdigstillelsen av Mariahilfer Straße forsvant imidlertid disse.
Eidetinden
Eidetinden er et fjell i Bodø kommune i Nordland. Det har en høyde på 1 020 meter over havet.
Crabro cribrarius
Crabro cribrarius (Linnaeus, 1758)) er en av gravevepsene, en solitær veps som i larvestadiene lever som parasitter på fluer. Den tilhører gruppen Crabronidae (Crabronidene) sm tidligere var slått sammen med graveveps-familien Sphecidae, men man regner ikke i dag med at det er svært nært slektskap mellom disse.
Utbredelse
Crabro cribrarius finnes lengst sør i Norge. Den er utbredt i mellom- og sør i Europa.
Utseende
Crabro cribrarius er mellom 10 og 16 mm lang og er en svart veps med gule flekker, særlig på sidene av bakkroppen. Brystpartiet (pronotum) er svart. Hodet er mørkt (svart). Munnskjoldet har sølv eller gullfarget korte hår. De har svarte antenner. Frambeina har et spesielt skjoldformet vedheng.
Levevis
Crabro cribrarius har larver som lever i små huler moren har gravd ut i sandjord. De lever som parasitoider, larvene utvikler seg på ulike insekter som moren har fanget og lammet med et stikk. De voksne (imago) finnes i juli og august. De er som voksne rovdyr og lever av andre mindre dyr, særlig på fluer som den fanger i luften.
The Slim Princess
Handling
Dysterhet overskyer palasset til grev Selim Nalagaski, generalguvernør i Morovenia, Tyrkia. Alle anstrengelser for å gjøre grevens eldste datter, prinsesse Kalora, overvektig - og synonymt med stor skjønnhet i dette landet - har mislyktes. Popova, prinsessens lærer, tenker ut en forferdelig hevn fordi greven kalte ham en kristen hund. Han sørger for å holde prinsessen tynn. Prinsesse Jeneka, den yngre datteren, er derimot svært populær. Men lovverket forbyr yngre søsken å gifte seg, før hennes eldre søster.
Som en siste utvei beordrer greven at den slanke prinsessen skal stappe klærne hennes med puter, før han inviterer til en hage-fest. Men denne planen blir snart oppdaget og avslørt. Alexander H. Pike, en amerikansk millionær, kommer uoppfordret til festen. Han forelsker seg i prinsessen og trøster henne ved å vise henne fotografier fra et tidsskrift, noe som beviser at slanke personer i hans eget land blir ansett som de vakreste. Men Pike blir oppdaget av grevens slaver, men han slipper så vidt unna med livet i behold. Han vender deretter tilbake til Amerika.
Men greven oppdager en annonse i et magasin, som lover å kunne gjøre tynne personer overvektige. Han sender derfor prinsessen til Amerika, for å prøve kuren. Der møter hun Pike, som ønsker å gifte seg med henne. Men den utålmodige greven får vite - fra en ambassadør - at prinsessen ikke blir tjukkere, og beordrer henne derfor til å returnere hjem. Men Pike følger igjen etter henne, i håp om et mer varig forhold mellom dem.
Justin Olsen
Justin Bradley Olsen (født 16. april 1987 i San Antonio i Texas) er en amerikansk bobkjører som deltok i de olympiske vinterleker 2010 i Vancouver og 2014 i Sotsji.
Olsen ble olympisk mester i bobsleigh under vinter-OL 2010 i Vancouver. Sammen med Steve Mesler, Steven Holcomb og Curtis Tomasevicz vant han firerbob foran Tyskland og Canada.
Olsen ble verdensmester i firerbob 2009 i Lake Placid.
Fanis Gekas
Fanis Gekas (gresk: Φάνης Γκέκας; født 23. mai 1980 i Larisa i Thessalia) er en gresk fotballspiller som spiller spiss for Konyaspor i tyrkisk Süper Lig og for. Han har spilt for en rekke klubber i Hellas, Tyskland, England, Tyrkia og Spania, og skrev under for Samsunspor den 5. september 2013.
Han ble toppscorer i den greske toppdivisjonen i 2004/05-sesongen da han spilte for de to klubbene Kallithea og Panathinaikos. Han ble også toppscorer i tysk Bundesliga i 2006/07-sesongen da han spilte for Bochum. Han ble også toppscorer i kvalifiseringen til fotball-VM i 2010, med ti landslagsmål for Hellas. Han debuterte for i mars 2005, som var en VM-kvalifiseringskamp mot.
Selwyn Maister
Han er bror til Barry Maister som også spilte på laget.
Lofoss Fisk
Lofoss Fisk er en produsent av rakfisk som holder til i Ryfoss i Vang i Valdres. Familieselskapet har produsert rakfisk siden 1976. De har eget oppdrettsanlegg i tanker på land rett ved fossen. Foredlingsanlegget ligger bare noen få meter fra oppdrettsanlegget.
På oppfordring 2
På oppfordring 2 er et musikkalbum utgitt av Torry Enghs i 1991.
Lofoss Fisk
Lofoss Fisk er en del av sammenslutningen Valdres Rakørret som har merkevaren «Rakfisk fra Valdres».
Snobs (1915)
Snobs er en amerikansk stumfilm fra 1915, regissert av Oscar Apfel.
Handling
Henry Disney blir oppdaget av advokat Phipps som arvingen til tittelen og formuen etter hertugen av Walshire. Men Phipps og søsteren hans, Laura, sliter økonomisk, og er ivrige etter å opprettholde deres sosiale posisjon. De konspirerer sammen for å arrangere et ekteskap mellom søsteren og Henry Disney, før han oppdager at han faktisk kan gjøre krav på å bli den neste hertugen.
I mellomtiden har Disney imidlertid møtt Ethel Hamilton, og han forelsker seg i henne. Men han tørr ikke å snakke om sin kjærlighet, på grunn av de store forskjellene i deres sosiale klasser.
Ernst Robert Curtius
Ernst Robert Curtius (født 14. april 1886 i Thann i Alsace (da Tyskland, nå Frankrike), død 19. april 1956 i Roma) var en tysk romanist. Han var i slekt med arkeologen Ernst Curtius.
Curtius etablerte utforskningen av den latinske middelalderen innenfor litteraturvitenskapen, og anses som en av de mest fremstående ekspertene på middelalderens litteratur og som en av de betydeligste representantene for tyskspråklig romanistikk. Han er best kjent for verket Europäische Literatur und Lateinisches Mittelalter, et studium over middelalderens latinske litteratur og dens påvirkning på den samtidige litteraturen på moderne europeiske språk. Boken var i stor grad medvirkende til å innføre begrepet «topos» innenfor litteraturen.
Curtius ble i 1952 utnevnt til den tyske ordenen Pour le Mérite für Wissenschaften und Künste.
Frode Lafton
Frode Lafton (født 3. mars 1976 i Hønefoss på Ringerike ) er en norsk tidligere fotballspiller.
Han har spilt i forsvaret for Hønefoss Ballklubb siden 1994, da han kom fra Ådal IL. Lafton er lagkaptein, og den 19. mai 2012 spilte han sin kamp nummer 500 for Hønefoss.
Etter sesongslutt i 2012 ble Lafton tildelt MOT-prisen på NISOs «årets spiller»-kåring.
Janne Räsänen
Janne Räsänen (født 12. mai 1978) er en finsk fotballspiller.
Han har spilt forsvar for Hønefoss Ballklubb siden 2005, og har tidligere spilt for Tampere United og Jokerit i Finland.
Blodappelsin
Blodappelsin er en betegnelse på appelsin med rødt eller rødstripet fruktkjøtt. Frukten har ofte også mørk oransje eller rødt skall. Blodappelsin er en variant av vanlig appelsin (Citrus sinensis). Det er tre hovedvarianter av blodappelsin: Tarocco, Sanguinello og Moro.
Navnet blodappelsin kommer av fargen på saften, som er rød. Fargen kommer fra fargestoffet antocyanin. Den røde fargen dannes imidlertid bare hvis frukten på treet i lengre tid har vært utsatt for kjølige nattetemperaturer.
Atle Skarsten
Atle Skarsten (født 15. september 1962) er flyger og lokalhistoriker fra Tananger i Sola kommune. Han skriver jevnlig lokalhistoriske artikler med en fokus på det maritime og andre verdenskrig.
I 2004 gav Skarsten ut dokumentaren Solabuen i Amerika, en samling av utvandrede solabuers skjebner i Amerika. I 2008 kom boken Solas eldste historie som Skarsten har skrevet sammen med Tor Erik Hansen. Boken tar for seg kommunens historie fra steinalderen frem til og med vikingtiden. I 2010 lanserte han og medforfatter Michael Stokke boken Blod og tårer som presenterer de sovjetiske krigsfangene og sivile tvangsarbeidernes skjebne i Rogaland under andre verdenskrig. Høsten 2013 kom Skarstens første barnebok Rottongane og gullskatten. Sammen med medlemmer i Militærhistorisk Forening Rogaland gav han høsten 2014 ut boken Tyske vinger over Sola og Forus.
Våren 2015 kommer Skarsten med bøkene D. Danielsen 140 år, om den eldste bedriften i Sola og Sola, sjøen og krigen, om krigsseilerne fra Sola, hjemme og ute. Per 2015 jobber han med historien om skøyta Sjøleik og ikke minst flyktningene som fulgte den fra Tananger til England i 1941.
Skarsten har mottatt kulturprisen i Sola kommune (1999) og Tananger-Losen fra Lions (2003) for sitt lokalhistoriske arbeid.
Sumire Kikuchi
Sumire Kikuchi (født 15. januar 1996) er en japansk kortbaneløper.
Hun representerte Japan under Vinter-OL 2018 i Pyeongchang, hvor hun ble utslått i heatene på 500 meter.
Mikas bok
Mika (hebraisk: – Mîḵâ) er en av profetbøkene i den jødiske Tanakh og kristendommens Det gamle testamentet. Den er den sjette av de tolv mindre profeter. Teksten er ifølge seg selv skrevet av Mika fra Moresjet, som var en landsby i Judea, lokalisert i regionen Sjefela. Boken daterer seg til «de dager da Jotam, Ahas og Hiskia var konger i Juda», noe som skulle tilsi 700-tallet f.Kr.
Boken har tre vesentlige inndelinger, kapitlene 1–2, 3–5 og 6–7, hver av dem introdusert av det befalende ordet «Hør», og med et mønster av vekslende kunngjøringer om undergang og uttrykk av håp innenfor hver inndeling. Mika klandrer urettferdige ledere, forsvarer rettighetene til de fattige mot de rike og mektige; mens han ser framover mot en verden i fred sentret på Sion under lederskap av ny monark fra Davids ætt.
Innhold
På sitt bredeste nivå kan Mikas bok ble inndelt tre likeverdige deler:
Innenfor denne tredelingen er det rekke av vekslende profetier om dom og løfter om gjenopprettelse. Boken består stort sett av domsord og frelsesord mot Judea og Israel. Blant syndene israelittene kritiseres for er dyrking av gudebilder og hor. Samtidig kritiseres falske profeter og maktpersoner («Jakobs høvdinger» som «hater det gode og elsker det onde», og landeiere som «trår etter marker og røver dem» slik at folk blir hjemløse).
Et viktig vers i Mikas bok er 5:1, der det profeteres at det skal komme en mann fra Betlehem «som skal være hersker over Israel». Et annet vers som ofte siteres er 6:8, som oppsummerer kjernen i profetbøkenes budskap: Man skal gjøre det som er rett, vise trofast kjærlighet og vandre ydmykt med Gud.
Forfatterskap
Bibelforskere er stort sett enige om at boken har flere forfattere og stammer fra ulike tider, på tross av et godt komposisjonelt inntrykk. Det antas derfor at teksten er redigert sammen i tiden etter fangenskapet i Babylon.
Rolf Seljelid
Rolf Seljelid (født 9. mai 1934, død 14. juni 2023) var professor emeritus i patologi ved Universitetet i Tromsø.
Mikas bok
Forfatterskap
Kun kapitlene 1–3 inneholder materiale fra profeten Mika fra slutten av 700-tallet f.Kr. Det seneste materialet kommer fra perioden etter det babylonske fangenskap og etter at tempelet i Jerusalem ble gjenoppbygget i 515 f.Kr., og derfor synes tidlig på 400-tallet f.Kr. å være den periode da boken ble fullført. Det første stadiet var samlingen og arrangeringen av en del talte utsagn av den historiske Mika (materialet i kapitlene 1–3) hvor profeten angrep de som bygger eiendommer gjennom undertrykkelsen og framstiller den assyriske invasjonen av Judea som Jahves straffedom av kongedømmets korrupte ledere, inkludert en profeti om at tempelet ville bli ødelagt. Denne spådommen ble ikke virkelighet mens Mika ennå levde, men rundt hundre år senere da Judea møtte en lignende krise med Babylonia ble Mikas spådommer omarbeidet og utvidet til å reflektere den nye situasjonen. Ennå senere, etter at Jerusalem falt for babylonerne, ble boken revidert og ekspandert ytterligere for å reflektere omstendighetene det jødiske samfunnet i sent i fangenskapet og etter fangenskapet.
Rolf Seljelid
Han vokste opp i Levanger, ble cand. med. i Bergen i 1959, dr.med. i Stockholm i 1966 og spesialist i patologi i 1967. Etter noen år som spesiallege ved Radiumhospitalet og visiting scientist ved Rockefeller Institute i New York var han fra 1971 professor i morfologi ved Universitetet i Tromsø, en stilling han hadde til han gikk av med pensjon i 2004.
Allerede på 1980-tallet oppdaget han at aktivisering av celler i den medfødte delen av immunsystemet førte til at kreftantistoff utraderte kreftsvulster. Et av verdens fremste kreftsykehus, Memorial Sloan Kettering Cancer Center i USA, utviklet dette videre.
Han var ut over sitt fag interessert i samfunnspørsmål og skrev blant annet jevnlig kronikker i avisen Nordlys. Han ga ut en kortfattet lærebok i patologi: Generell patologi for helsefagene, samt romanen Vi kom oss aldri til Afrika, som kom ut i 2018.
Usbekistan under Vinter-OL 2002
Usbekistan under Vinter-OL 2002. Seks sportsutøvere, tre menn og tre kvinner fra Usbekistan deltok i to grener, alpint og kunstløp under Vinter-OL 2002 i Salt Lake City i USA. Usbekistan, som deltok for tredje gang i et vinter-OL, vant ikke noen medaljer. Beste plassering var en attendeplass i kunstløp parløp.
Theodosius III
Theodosius III (gresk: Θεοδόσιος Γ΄) var bysantinsk keiser fra 715 til 717. Han var opprinnelig en skatteoppkrever. Han etterfulgte keiser Anastasios II som ble styrtet etter et opprør blant soldatene i den bysantinske hæren.
Biografi
Theodosius var en skatteoppkrever fra Adramyttium i den sørlige delen av Opsikion Theme (provins). En teori er at han var sønn av den tidligere keiser Tiberios III. Fra andre hevdes det at han var av lav avstamning. Under et opprør blant soldatene fra Opsikion mot keiser Anastasios II ble Theodosius utropt til ny keiser. Han aksepterte ikke umiddelbart soldatenes krav, og i henhold til kronikøren Theophanes bekjenneren forsøkte han å gjemme seg i skogen i nærheten. Han ble imidlertid funnet og ble hyllet som keiser i mai 715.
Theodosius og hans tropper dro umiddelbart mot Konstantinopel og beleiret byen. Seks måneder senere, i november, klarte de å innta byen. Theodosius viste seg bemerkelsesverdig moderat i sin behandling av sin forgjenger og hans støttespillere. Etter forbønn fra patriark Germanos I av Konstantinopel (som Anastasios selv hadde innsatt to år tidligere) ble Anastasios overtalt til å abdisere og bli munk i Tessaloniki.
I 717, gjorde strategos (militærguvernøren) i Anatolia theme, Leo Isaurieren (den fremtidige keiser Leo III) opprør mot Theodosius' styre i samarbeid med Artabasdos, strategos i Armeniac theme. Theodosius' sønn ble tatt til fange av Leo i Nicomedia, og Theodosius valgte å fratre keiserembedet 25. mars 717. Han og hans sønn senere kom inn i presteskapet.
Theodosius III’s fratredelse gjorde ende på en rekke kortsittende og ineffektive herskere som ofte er ignorert i historiebøkene. Historikeren A. A. Vasiliev overser helt keisernes betydning fra slutten av 600-tallet til Leo III: «Tilstanden av anarki som rådet i Det bysantinske riket fra 695 endte i 717 med inntredenen av den berømte hersker Leo III.»
I 729 ble en person som kan ha vært Theodosius biskop i Efesos. Moderne historikere heller mer til at biskopen faktisk var hans sønn (med samme navn). Uansett ble denne biskopen sist omtalt 24. juli 754 hvor han deltok i det ikonoklastiske konsilet i Hieria.
Med sin kone som man ikke kjenner navnet til ble Theodosius III far til minst en sønn, Theodosius, som kan ha vært den biskopen som nevnes ovenfor.
Trond Ørjan Eide
Trond Ørjan Eide (født 18. januar 1990) er en norsk friidrettsutøver, som representerer Svorkmo/NOI. Han konkurrerer i mellom- og langdistanseløp, og kom på femteplass på 10.000 meter under NM i friidrett 2018 og sølv på 4 x 1500 meter under NM i stafetter 2016.
Idrettskarriere
Eide kom på niendeplass på 5000 meter under NM i friidrett 2015. Under NM i stafetter 2016 kom Strindheim IL på andreplass på 4 x 1500 meter stafett, med Eide på laget, og under NM i friidrett 2016 kom han på niendeplass på 10.000 meter og 13.-plass på 5000 meter. Han kom på tiendeplass i NM i halvmaraton 2016, og han kom på 17.-plass i NM lang løype under NM i terrengløp 2016.
Under NM i friidrett 2017 kom han på ellevteplass på 5000 meter og 10.000 meter. Han kom på åttendeplass på 3000 meter under NM i friidrett innendørs 2018, og han kom på femteplass på 10.000 meter og åttendeplass på 5000 meter under NM i friidrett 2018. Under NM i terrengløp 2018 kom han på tiendeplass i lang løype i Trondheim.
Han kom på 12.-plass under Hytteplanmila 2020.
Russisk Toy
Russisk Toy (Russkiy toy) er en hunderase gjenskapt i Russland i nyere tid. FCI har gitt den en foreløpig plassering i rasestandarden for miniatyrhunder. (FCI-Gruppe 9, Sektion 9, Standard Nr. 352).
I sitt hjemland er den blitt svært populær. Fra Russland er det eksportert hunder til Baltikum, Finland og etter hvert også til Sverige og Norge.
Utseende
Dette er en hund med et svært spesielt og morsomt utseende; de er langbeinte, elegante – og lette og kvikke i bevegelsene. Selv om de er små, er de fine turkamerater. Det er to hårlagsvarianter av russisk toy; korthåret og langhåret. De to variantene kan krysses med hverandre. En fullvoksen russisk toy skal ifølge rasestandarden være mellom 22 og 27 cm og kan veie 1,5 til 3 kg. Den foretrukne høyden er 25 cm, med vekt 2,3 kg.
Bakgrunn
Rasen har en gammel, fascinerende, men blodig historie. Rasens opprinnelige utspring var engelske toy terriere, som ble anskaffet av det russiske aristokratiet. Engelsk toy terrier ble krysset med lokale miniatyr hunder, og russisk toy terrier oppstod. Disse små hunden var holdt som kjæledyr for kvinnene i tsarens hoff. De var svært verdifulle. De minste hundene var mest gjeve. Det er sagt at hundene var verdt sin egen vekt i gull.
Tennis under Middelhavslekene 1975
Tennis under Middelhavslekene 1975. Tennis var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var fjerde gangen som tennis var med på programmet under Middelhavslekene. Det var en single- og en doubleturnering for menn. Alle tapende semifinalister fikk bronsemedaljer.
Russisk Toy
Bakgrunn
Da revolusjonen veltet over Russland, ble alle aristokrater blodig halshugget. Sammen med sine eiere ble også disse små kjæledeggene brutalt henrettet.
Trevor Manning
Trevor Wayne Manning (født 19. desember 1945 i Wellington), newzealandsk landhockeyspiller som deltok i de olympiske leker 1976 i Montréal. Manning ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Manning spilte sju kamper i turneringen.
Bambusannalene
Bambusannalene eller Bambuskrøniken (kinesisk: 竹书纪年, pinyin: Zhúshū Jìnián) er et kinesisk historieverk i krønikeform. Det ble i det vestlige Jin-dynastiets tid oppdaget av gravrøvere i det som nå er provinsen Henan.
Bambusannalene forteller om de eldste legendeinnhyllede tider i Kina, fra urkeiseren Huangdi) til 299 f.Kr. Den originale versjonen av annalene ble enten gravlagt sammen Wei-kongen Anli († 299 f.Kr.), eller kong Xiang eller kong Ai, og ble oppdaget i 281 e.Kr.. Nedgravingen gjorte at annalene klarte seg gjennom keiser Qin Shihuangdis store bokbrenning i Qin-dynastiets tid. Bambusannalene er ved siden av Shiji det viktigste historieverk fra den kinesiske alderdomshistorie.
Bambusannalene falt fra hverandre allerede under Han-dynastiet (fra 206 f.Kr. til 220 e.Kr.). I 279, under det vestlige Jin-dynasti, ble en gravrøver arrestert, og under rettsprosessen kom mange de stjålne av bambusbøkene til rette. Regjerungen viet saken stor oppmerksomhet og satte mange embedsmenn på arbeidet å omskrive annalene, - de var forfattet på kongedømmet Weis seglskrift, som var annerledes enn den mer utbredte seglskriften fra Qin. Under oversettelsesarbeidet raste de åtte kongers krig, noe som gikk hardt ut over arbeidets fremdrift og nøyaktighet. Men til sist ble de nyordnede bøkene ferdige og gitt navnet «Bambusannalene».
Bambusannalene satte en støkk i datidens historikere, fordi de ikke bare avvek fra Shiji, men også tildels var i skarp motsats til dette verket. Bambusannalene forteller nokså bramfritt om militærkupp og militære konflikter fra Xiadynastiets tid til Zhan Guo-æraen under Zhou-dynastiet, og representerte avvik fra de konfucianske klassikere.
Mens Shiji skildrer historien i biografisk form, bruker Bambusannalene en kronologiske metode.
Jin-dynastiets organiserte versjon av Bambusannalene kom atter i uorden i Songdynastiets tid og det tales nå gjerne om den nåværende eller moderne tekst avomstridt autensititet, og en ufullstendig gammel tekst.
Etter grunnleggelsen av Republikken Kina kombinerte mange historikere på grunnlag av sitater fra andre gamle litteraturverker og konstruerte en «helbredet» versjon av Bambusannalene. Disse kalles «de gamle bambusannalene». Derutover fantes en versjon fra Ming-dynastiets tid, men dens kronologi passer ikke med sitater fra tidligere generasjoner. Derfor betraktes denne som «fiktiv», og kalles «dagens bambusannaler».
Sølvflekket graveveps
Sølvflekket graveveps (Ammophila sabulosa (Linnaeus, 1758)) er en av gravevepsene, en solitær veps som i larvestadiene lever som parasitter på larver av sommerfugler. Den tilhører gruppen gravevepser (Sphecidae).
Utbredelse
Sølvflekket graveveps finnes sør i Norge og er vanlig sørover i Europa.
Utseende
Sølvflekket graveveps er mellom 12 og 30 mm lang og er en svart veps. Hodet og brystpartiet (pronotum) har fine sølv fargede hår. Bakkroppen har to farger, svart med et bredt brunrødt parti på andre og tredje bakroppsledd. Hodet er mørkt (svart) med svarte antenner. Beina er lange og slanke, mørke på farge.
Levevis
Sølvflekket graveveps har larver som lever i små huler moren har gravd ut i sandjord. De lever som parasitoider, larvene utvikler seg på insektlarver som moren har fanget og lammet med et stikk. Særlig av sommerfugler. Vepselarven spiser de mindre vitale delene først, slik at sommerfugllarven lever så lenge som mulig. Moren lager en ny hule til hver larve og legger bare ett egg på hver larve. Huleåpningen skjules med en stein. De voksne (imago) finnes i april til september og lever av nektar fra blomster.
Karkheh
Karkheh er en elv i provinsen Khuzestan i Iran som begynner i Zagrosfjellene, og passerer vest for Shush (det gamle Susa), og til slutt renner inn i med Hawizeh-myrene i grenseområdet mot Irak.
Noor av Jordan
Noor Al-Hussein (arabisk: الملكة نور; født Lisa Najeeb Halaby) (født 23. august 1951 i Washington D.C., USA) er enkedronning av Jordan som enke til kong Hussein av Jordan. Hun var hans fjerde ektefelle og dronning fra deres bryllup i 1978 til hans død i 1999.
Sydvest Film
Selskapet gikk imidlertid konkurs i 2010, etter å ha produsert 16–17 filmer innen dokumentar- og kortfilmsjangerne.
Tyrkia under EM i friidrett innendørs 2019
Tyrkia deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på delt 20. plass i medaljestatistikken.